Hún Jóna Maja okkar á Ljósheimum lætur af störfum í lok janúar vegna aldurs . Hún hefur starfað í Fífuborg í 2 ár en þar á undan starfaði hún í leikskólanum Langholti í 17 ár . Við þökkum henni innilega fyrir gott samstarf og óskum henni velfarnaðar að starfsævi lokinni . Síðasti dagur Jónu Maju er á föstudaginn 31. janúar en þá munum við vera með vinastund í salnum kl. 09:35 og kveðja hana formlega . Leikskólinn Fífuborg fékk alþjóðlega viðurkenningu Skóla á grænni grein og grænfánann afhentan í fjórða sinn þann 17. janúar síðast liðinn . Viðurkenningin er fyrir góða frammistöðu í menntun til sjálfbærrar þróunar og fyrir að leggja sitt af mörkum til þess að efla og bæta umhverfismál innan skólans og í nærsamfélaginu . Helga Sigurðardóttir sem verið hefur aðstoðarleikskólastjóri í Fífuborg síðustu fjögur árin hefur tekið við leikskólastjórastöðunni af Sæunni Elfu Pedersen . Helga útskrifaðist frá Kennaraháskóla Íslands með B.Ed. gráðu í leikskólakennarafræðum árið 2005 . Hún lauk MA-prófi í uppeldis - og menntunarfræðum með áherslu á þroska , mál og læsi frá Háskóla Íslands árið 2014 . Við óskum henni til hamingju með áfangann .